Les festes veïnals de Marxuquera se celebraran del 12 al 15 d'agost
08 agosto 2023

## Les festes veïnals de Marxuquera se celebraran del 12 al 15 d'agost08 agosto 2023Última actualización: 08 agosto 2023

![](../gestion/img/46822d37db12b4dba15e873faf8e0ff1719765a7f977a4603317695204517dc2.jpg)  
  

Les festes veïnals de Marxuquera se celebraran del 12 al 15 d'agost. Així ho ha anunciat la presidenta de la Junta de Districte de Marxuquera, **Liduvina Gil** qui ha estat acompanyada en la roda de prensa de presentació per **Jacobo Romero**, de l’Associació de Festes de Marxuquera i **Vicent Alonso**, president de l’Associació de Jubilats de Maxuquera.

Tal com s'ha explicat, enguany no hi ha Comissió de Festers. Per tant, des de l'Ajuntament de Gandia i la Junta de Districte de Marxuquera s'ha agafat el relleu per tal de donar continuïtat a una gran tradició.

La programació presenta gran varietat d'activitats, tant per als més joves com per als més majors, amb sopars, cavalcades, jocs infantils, partides de raspall, cinema o revetles. Hi haurà espai també una missa en honor a la Mare de Déu del Mondúver a l'Ermita de Marxuquera.

Per a acabar, el dimarts 15 d'agost se celebrarà la Solemne Processó en honor a la Mare de Déu del Mondúver des de l'Ermita pel camí Tohuero.

Alonso ha destacat que el sopar organitzat pels jubilats està obert a tots els públics i que comparà amb animació musical. També s'ha reafirmat en el compromís de l'Associació de Jubilats d'ajudar als organitzadors de la festa perquè tinga els millors resultats.

Gil ha aprofitat per a convidar a tota la població a participar en les activitats programades i "gaudir d'un espai tan especial com és Marxuquera i el seu entorn".

Finalment, Romero ha agraït a l'Ajuntament la seua implicació a l'hora d'organitzar les activitats i incidit en el fet que la programació té iniciatives per a tots els públics.

**DISSABTE 12 D’AGOST**  
8.00h: Ruta i neteja de camins i senda cap a la Font de Lloret. Eixida des de la plaça de l’Ermita.

20.00h: Cavalcada de disfresses des del carrer Mina de l’Aigua, pel carrer Camí Tohuero fins a la plaça de l’Ermita. En acabar, berenar d’orxata i fartons a la plaça.

22.00h: Sopar de càtering per a tots els públics a la plaça de l’Ermita, organitzat per l’Associació de Jubilats de Marxuquera. i amb la col·laboració de l’Associació de Veïns i de Dones de Marxuquera.  
S’hauran d’adquirir tiquets prèviament amb data límit el 08/08/23, al Centre Social o contactant amb Toni Torres al número de telèfon 606 05 64 66 (preu: 20€).  
23.30h: Actuació musical del grup Pacífic Blue.

  
**DIUMENGE 13 D’AGOST**

De 12.00h a 14.00h: Jocs d’aigua a la plaça de l’Ermita.

De 18.00h a 20.30h: Partides de raspall al carreret (Camí Tohuero).  
22.00h: Cinema a la plaça de l’Ermita, amb la pel·lícula: La ciudad perdida. Qui vulga podrà dur-se el sopar i la beguda, ja què disposareu de cadires i taules.

  
**DILLUNS 14 D’AGOST**

8.00h: Partides de petanca al parc del carrer Nisprer a Xauxa.  
Punt d’encontre a les 7.45h a la plaça de l’Ermita.  
Hi haurà premi al guanyador consistent en un pernil. Inscripció: 5€.  
+Contactar amb Toni Torres al n. de telèfon 606 05 64 66.

De 18.00h a 20.00h: Parc aquàtic infantil a la plaça de l’Ermita.  
21.30h: Sopar d’entrepà a la plaça de l’Ermita, organitzat per l’Associació de Veïns de Marxuquera i la col·laboració de les diferents associacions de Marxuquera, que facilitarà beguda, cacaus, papes i olives. Cal comprar la cadira com a despesa de taula: 5€.

23.30h: Discoteca mòbil.

**DIMARTS 15 D’AGOST**

10.45h: Arreplegada dels veïns i veïnes que vulguen participar acompanyats de la xaranga Ves i gitat.  
11.15h: Solemne missa en honor a la Mare de Déu del Mondúver a l’ermita de Marxuquera.  
En acabar la missa (al voltant de les 12.00h) ruta pel poble acompanyats de la xaranga Ves i gitat.

13.00h: Traca reforçada a càrrec de la Pirotècnia Borredà, junt al centre social. En acabar, vi d’honor per a tots els públics al centre social.

20.30h: Arreplegada dels veïns i veïnes que vulguen participar des del carrer Mina de l’Aigua, passant pel carrer Camí Tohuero fins a l’església.

21.00h: Solemne processó a la Mare de Déu del Mondúver des de l’ermita pel  
carrer Camí Tohuero.